Στραπατσάδα με κολοκυθάκια, απάκι και στακοβούτυρο
Απίθανα νόστιμη και μερακλίδικη συνταγή με τις κρητικές λιχουδιές, απάκι και στακοβούτυρο, να απογειώνουν μια απλή στραπατσάδα με κολοκυθάκια!
250 γρ. κολοκυθάκια, σε λεπτές φέτες , 6 αυγά, ελαφρά χτυπημένα με το πιρούνι , 1 φρέσκο κρεμμυδάκι, ψιλοκομμένο , 3 κουτ. σούπας άνηθος, ψιλοκομμένος , 3 κουτ. σούπας δυόσμος, ψιλοκομμένος , 60 γρ. απάκι, λεπτοκομμένο (ή 1 μικρό λουκάνικο, σε φετάκια) , 30 γρ. στακοβούτυρο * (ή βούτυρο αγελάδας) , αλάτι, φρεσκοτριμμένο πιπέρι
Για τη συνταγή κολοκυθάκια με αυγά και στακοβούτυρο, στραπατσάδα, σε ένα μεγάλο τηγάνι ζεσταίνουμε το στακοβούτυρο σε δυνατή φωτιά και σοτάρουμε τα κολοκυθάκια για 2 λεπτά, μέχρι να ροδίσουν.  Ρίχνουμε το φρέσκο κρεμμυδάκι, ανακατεύουμε και προσθέτουμε τα αυγά, τα μυρωδικά και  αλατοπίπερο. Ανακατεύουμε με τη σπάτουλα για 2-3 λεπτά, μέχρι να πήξουν τα αυγά. Ρίχνουμε το αλλαντικό (ή τη γραβιέρα), αφήνουμε για 1 λεπτό και σερβίρουμε. Συνοδεύουμε τα κολοκυθάκια με αυγά και στακοβούτυρο, στραπατσάδα με ντοματοσαλάτα και χωριάτικο ψωμί.
Αυγά,Κολοκυθάκια